Sadèrèngipun nabuh gôngsa, sadaya ingkang sami badhe sinau kêdah ajar gerong utawi uran-uranipun rumiyin, gêndhing punapa ingkang badhe dipun sinau. Upami ingkang badhe dipun sinau ungêlipun gêndhing Pangkur. Punika kêdah sinau kadospundi lagunipun gerongan utawi uran-uranipun gêndhing Pangkur. Wiwitan dumugi satêlasipun (sapada), utawi saêgongan, mawi tuntunan larasing gôngsa, ingkang gampil sagêdipun lajêng mangrêtos, kêdah pawitan gadhah peranganing gôngsa, inggih punika saron isi 6 wilah. Manawi dèrèng